pythainlp/thai-wiki-dataset-v4 huggingface dataset:
การบริการ

การบริการ คือการกระทำหรือการใช้งานที่ผู้บริโภค บริษัท หรือรัฐบาลยินดีที่จะจ่าย ตัวอย่างเช่น งานที่ทำโดยช่างตัดผม แพทย์ ทนายความ ช่างเครื่อง ธนาคาร บริษัทประกันภัย และอื่น ๆ ส่วนบริการสาธารณะ คือบริการที่สังคม (รัฐชาติ สหภาพการคลัง หรือภูมิภาค) ได้จ่ายให้ 
ผู้ให้บริการจะใช้ทรัพยากร ทักษะ ความคล่องแคล่ว และประสบการณ์ เพื่อประโยชน์แก่ผู้บริโภค การบริการอาจหมายถึงการกระทำหรือการปฏิบัติงานที่จับต้องไม่ได้โดยที่ผู้ให้บริการมอบมูลค่าหรือคุณค่าให้กับลูกค้า
มาตฤกา

มาตฤกา (Sanskrit: मातृका (singular), IAST: mātṝkās, lit. "มารดร") หรือเรียกอีกอย่างว่ามาตฤหรือมาตริ เป็นกลุ่มพระเทวีในศาสนาพราหมณ์ ฮินดูซึ่งมักปรากฏองค์พร้อมกันทั้งเจ็ดนาง จึงขนานนามว่า สัปตมาตฤ (เจ็ดเทพี) หรือในบางครั้งปรากฏองค์แปดนาง จึงขนานนามว่า อัสตมาตฤกา (แปดเทพี) คณะเทพีกลุ่มนี้คืออิตถีพละหรืออำนาจแห่งเทพชายาของเทพบุรุษที่สำคัญในศาสนาฮินดู ("ศักติ") คือ พระพรหมาณี มาจากอิตถีพละแห่ง พระพรหม, พระไวษณวี จาก พระวิษณุ, พระมเหศวรี จาก พระศิวะ, พระอินทราณี จาก พระอินทร์, พระเกามารี จาก พระขันธกุมาร, พระวราหิ จาก พระวราหะ และ พระจามุณฑา จาก พระจัณฑี ในบางครั้งอาจปรากฏ พระนรสิงหิ จาก พระนรสิงห์ และ พระวินายกี จาก พระพิฆเนศ
ในประเทศไทยมีเทวรูปคณะเทพีกลุ่มนี้ประดิษฐานอยู่ในวัดพระศรีมหาอุมาเทวี (วัดแขกสีลม) ณ พื้นที่ด้านข้างเทวสถานในส่วนเทพเจ้าพื้นเมืองของอินเดียใต้ ในโดยประดิษฐานร่วมกันกับพระอัยยนาร์และออกนามเป็นสำเนียงแบบอินเดียใต้ว่า พระซับทระกรรณี
พิพิธภัณฑสถานแห่งชาติพม่า (ย่างกุ้ง)

พิพิธภัณฑสถานแห่งชาติ  ที่นครย่างกุ้ง เป็นหนึ่งในสองพิพิธภัณฑสถานแห่งชาติด้านศิลปะ ประวัติศาสตร์ และวัฒนธรรมของพม่า ตั้งอยู่ในเขตอำเภอตะเกิง สถาปนาขึ้นในปี 1952 ตัวอาคารพิพิธภัณฑ์มีความสูงห้าชั้นและเก็บรักษาโบราณวัตถุที่มีความเกี่ยวข้องกับประวัติศาสตร์ วัฒนธรรม และอารยธรรมของชาวพม่า จุดเด่นสำคัญของพิพิธภัณฑ์คือบัลลังก์สิงห์ของกษัตริย์พม่าของเดิมชิ้นเดียวที่ยังหลงเหลือถึงปัจจุบัน วัตถุในพิพิธภัณฑ์มีจำนวนมากกว่า 4,000 ชิ้น
พิพิธภัณฑ์นี้เป็นพิพิธภัณฑ์ของรัฐและอยู่ภายใต้การดูแลของกระทรวงศาสนกิจและวัฒนธรรม โดยพิพิธภัณฑ์นี้จัดเป็นพิพิธภัณฑสถานแห่งชาติ
อาคารหลังเดิมของพิพิธภัณฑ์อยู่ที่อาคารจูบิลีฮอลล์ (Jubilee Hall) และเปิดให้บริการในปี 1952 ต่อมาจึงย้ายไปเปิดสถานที่ใหญ่กว่าบนถนนป้านโซ่ด้าน ในปี 1970 และย้ายมาที่ปัจจุบันซึ่งเป็นอาคารสูงห้าชั้นในปี 1996 ภายในประกอบไปด้วยโถงจัดแสดงที่แบ่งออกเป็น 14 ส่วน
เจนทูลินุกซ์

เจนทูลินุกซ์ (ออกเสียง "-too") เป็นการแจกจ่ายลินุกซ์ที่สร้างขึ้นโดยใช้ตัวจัดการแพ็กเกจ ที่ชื่อ Portage ซึ่งทำงานแตกต่างไปจา การแจกจ่ายซอฟต์แวร์แบบไบนารี กล่าวคือ รหัสต้นทางจะถูกคอมไพล์ในเครื่องตามความต้องการของผู้ใช้ และมักจะได้รับการปรับประสิทธิภาพให้เหมาะกับคอมพิวเตอร์นั้นๆ โดยเฉพาะ ไบนารีที่คอมไพล์สำเร็จรูปแล้วมีให้สำหรับบางแพ็คเกจ 
เจนทูลินุกซ์นั้นได้รับการตั้งชื่อตามเพนกวินเจนทู ซึ่งเป็นเพนกวินที่มักเข้าใจกันว่าว่ายน้ำได้เร็วที่สุด ชื่อนี้ได้รับเลือกเพื่อสะท้อนถึงการปรับปรุงความเร็วที่เป็นไปได้ของการปรับประสิทธิภาพต่อคอมพิวเตอร์แต่ละเครื่อง ซึ่งเป็นคุณสมบัติหลักของเจนทูลินุกซ์ โดยตัวจัดการแพ็คเกจของเจนทูลินุกซ์นั้นได้รับการออกแบบให้มีลักษณะ โมดูลาร์ พอร์ตได้ บำรุงรักษาง่าย และยืดหยุ่น เจนทูลินุกซ์อธิบายตัวเองว่าเป็น "การแจกจ่ายลินุกซ์แบบเมทา" เนื่องจากมีความสามารถในการปรับตัว ในความหมายที่ว่าผู้ใช้ส่วนใหญ่มีการกำหนดค่าและชุดของโปรแกรมที่ติดตั้งซึ่งเป็นเอกลักษณ์ของแต่ละเครื่อง และแต่ละแอปพลิเคชันที่พวกเขาใช้
ยามาฮ่า ที135

ยามาฮ่า ที135  เป็นจักรยานยนต์ประเภทอันเดอร์โบนที่ผลิตและพัฒนาโดยบริษัทยามาฮ่ามอเตอร์ (Yamaha Motor) ตั้งแต่ปี พ.ศ. 2548 เป็นที่รู้จักในชื่อ สปาร์ค 135/135ไอ ในประเทศไทย, สไนเปอร์/เอ็มเอกซ์ 135 ในฟิลิปปินส์, จูปิเตอร์ เอ็มเอกซ์ 135 แอลซี ในอินโดนีเซีย, 135แอลซี ในมาเลเซีย, เอ็กซ์ไซเตอร์ 135 ในเวียดนาม และ คริปตัน เอกซ์ 135 ในกรีซ ขับเคลื่อนด้วยเครื่องยนต์สูบเดี่ยวขนาด 134.4 ซีซี
มอเตอร์ไซค์รุ่นนี้สืบทอดโดย ที-150 ขนาด 150 ซีซี ยกเว้นในมาเลเซีย ซึ่งทั้งสองรุ่นมีขายในประเทศมาเลเซีย
ยุคลิด (ยานอวกาศ)

ยุคลิด  เป็นกล้องโทรทรรศน์อวกาศมุมกว้างที่พัฒนาโดยองค์การอวกาศยุโรป (อีเอสเอ) และยุคลิดคอนซอร์เทียม ถูกปล่อยขึ้นสู่อวกาศเมื่อวันที่ 1 กรกฎาคม ค.ศ. 2023 โดยมีวัตถุประสงค์เพื่อสำรวจและทำความเข้าใจเกี่ยวกับพลังงานมืดและสสารมืดโดยการวัดการขยายตัวด้วยความเร่งของเอกภพอย่างแม่นยำ และเพื่อให้บรรลุวัตถุประสงค์ดังกล่าว กล้องโทรทรรศน์ตัวนี้จะทำการวัดรูปร่างของดาราจักรที่ระยะทางต่าง ๆ จากโลก และสำรวจความสัมพันธ์ระหว่างระยะทางกับการเลื่อนไปทางแดง โดยภารกิจของยานยุคลิดจะล้ำหน้าและเติมเต็มการสำรวจของกล้องโทรทรรศน์พลังค์ซึ่งเคยดำเนินการระหว่างปี ค.ศ. 2009 ถึง 2013 ส่วนชื่อของยานยุคลิดนั้นมาจากนักคณิตศาสตร์ชาวกรีกโบราณชื่อ ยุคลิด
เมื่อวันที่ 7 พฤศจิกายน ค.ศ. 2023 ยานยุคลิดได้เผยภาพชุดแรกซึ่งเป็นภาพสีทั้งหมดออกมาจำนวน 5 ภาพ ซึ่งแสดงให้เห็นถึงศักยภาพอย่างเต็มที่ในการสร้างแผนที่เอกภพแบบสามมิติที่ครอบคลุมและกว้างขวางที่สุดที่เคยมีมา
นับ 8

นับ 8  เป็นละครโทรทัศน์ไทยแนวกีฬาและจินตนิยมชีวิตในปี พ.ศ. 2568 มีเนื้อหาหลักเกี่ยวกับกีฬามวยไทย นำแสดงโดยณวัสน์ ภู่พันธัชสีห์ และ พิจักขณา วงศารัตนศิลป์ ผลิตโดยทีวีซีน ออกอากาศทุกวันจันทร์และอังคารเวลา 20.30 น. (เวลามาตรฐานไทย) ทางช่อง 3 เอชดี เริ่มออกอากาศตอนแรกเมื่อวันที่ 2 มิถุนายน พ.ศ. 2568
เนื้อเรื่อง.
"นับ 8" เรื่องราวของ ธัญญ์ ปราบศัตรูพ่าย (ณวัสน์ ภู่พันธัชสีห์) ลูกชายของ ธงไท ปราบศัตรูพ่าย (วัชรชัย สุนทรศิริ) อดีตนักมวยชื่อดังที่ถูกกล่าวหาว่าล้มมวย ที่ได้กลายมาเป็นนักมวยชื่อดังเช่นเดียวกับพ่อและได้เข้ามาพัวพันกับความลับในอดีตเรื่องการล้มมวยของพ่อ
การผลิต.
บวงสรวง.
ได้มีการจัดพิธีบวงสรวงละครเรื่อง "นับ 8" เพื่อเอาฤกษ์เอาชัยที่สตูดิโอช่อง 3 หนองแขมเมื่อวันที่ 23 พฤษภาคม พ.ศ. 2568 โดยในงานนี้ ภณ ณวัสน์ ได้โชว์ลีลารำไหว้ครูเพื่อถวายองค์พ่อปู่พระพิฆเนศ
เหอ จื๋อ

เหอ จื๋อ  เป็นขุนนางของรัฐง่อก๊กในช่วงปลายยุคสามก๊ก (ค.ศ. 220-280) ของจีน เป็นน้องชายของจักรพรรดินีเหอ พระพันปีหลวง (何太后 "เหอไท่โฮ่ว") ผู้เป็นพระมารดาของซุนโฮ (孫皓 "ซุน เฮ่า") จักรพรรดิลำดับที่ 4 และลำดับสุดท้ายของรัฐง่อก๊ก
ประวัติ.
เหอ จื๋อเป็นชาวอำเภอจฺวี้หรง (句容縣 "จฺวี้หรงเซี่ยน") เมืองตันเอี๋ยง (丹陽郡 "ตานหยางจฺวิ้น") ซึ่งปัจจุบันคือนครจฺวี้หรง (句容市 "จฺวี้หรงชื่อ") มณฑลเจียงซู (江蘇) บิดาของเหอ จื๋อคือเหอ ซุ่ย (何遂) เป็นนายทหารม้าผู้รับราชการกับซุนกวน (孫權 "ซุน เฉฺวียน") จักรพรรดิผู้ก่อตั้งรัฐง่อก๊ก พี่สาวของเหอ จื๋อคือเหอจี (何姬) หรือพระสนมเหอ เป็นพระสนมของซุนโฮ (孫和 "ซุน เหอ") ที่เป็นพระโอรสและอดีตรัชทายาทของซุนกวน และเป็นพระมารดาของซุนโฮ (孫皓 "ซุน เฮ่า") ซึ่งภายหลังได้ขึ้นครองราชย์เป็นจักรพรรดิลำดับที่ 4 และลำดับสุดท้ายของรัฐง่อก๊ก เหอ จื๋อยังมีพี่ชายอีก 2 คนคือเหอ หง (何洪) หรือเหอ เจี่ยง (何蔣)
เมื่อ ค.ศ. 264 ซุนโฮ ("ซุน เฮ่า") ขึ้นครองราชย์เป็นจักรพรรดิแห่งง่อก๊ก พระองค์ทรงแต่งตั้งพระมารดาเป็นไทเฮา (太后 "ไท่โฮ่ว") หรือพระพันปีหลวง และพระราชทานบรรดาศักดิ์ให้พระมาตุลา (น้า) ที่เป็นน้องชายของพระมารดาทั้งสาม โดยเหอ หงได้รับการตั้งให้มีบรรดาศักดิ์เป็นเฮาแห่งหย่งผิง (永平侯 "หย่งผิงโหว") เหอ เจี่ยงได้รับการตั้งให้มีบรรดาศักดิ์เป็นเฮาแห่งลี่หยาง (溧陽侯 "ลี่หยางโหว") และเหอ จื๋อได้รับการตั้งให้มีบรรดาศักดิ์เป็นเฮาแห่งฮวนเสีย (宣城侯 "เซฺวียนเฉิงโหว")
เมื่อ ค.ศ. 274 ซี ซี (奚熙) เจ้าเมือง (太守 "ไท่โฉ่ว") ของเมืองหลินไห่ (临海郡 "หลินไห่จฺวิ้น") เขียนจดหมายถึงกัว ต้าน (郭诞) เจ้าเมืองของเมืองห้อยเข (會稽郡 "ไคว่จีจฺวิ้น") เพื่อวิพากย์วิจารณ์การบริหารราชการแผ่นดิน ซุนโฮจึงทรงส่งเหอ จื๋อซึ่งเป็นแม่ทัพสามเมือง (三郡督 "ซานจฺวิ้นตู") ไปจับกุมซี ซี ซี ซีส่งกำลังทหารไปป้องกันและตัดเส้นทางเดินเรือ ท้ายที่สุดซี ซีถูกผู้ใต้บังคับบัญชาของตนเองสังหารและส่งศีรษะไปยังเกี๋ยนเงียบ (建業 "เจี้ยนเย่") นครหลวงของง่อก๊ก ตระกูลของซี ซีถูกประหารชีวิตสามชั่วโคตร
เมื่อ ค.ศ. 279 กัว หม่า (郭馬) ก่อกบฏ ราชสำนักง่อก๊กแต่งตั้งเตี๋ยวเค้า (張悌 "จาง ที่") ผู้เป็นที่ปรึกษาการทหาร (軍師 "จฺวินชือ") ให้เป็นอัครมหาเสนาบดี (丞相 "เฉิงเซี่ยง") แต่งตั้งเหอ จื๋อผู้เป็นแม่ทัพอำเภองิวจู๋ (牛渚都督 "หนิวจู่ตูตู") ให้เป็นเสนาบดีมหาดไทย (司徒 "ซือถู") แต่งตั้งเถิง ซิว (滕修) ผู้เป็นเจ้ากรมนครบาล (執金吾 "จื๋อจินอู๋") ให้เป็นข้าหลวงมณฑล (牧 "มู่") ของมณฑลกว่างโจว (廣州) ให้นำพลหมื่นนายไปปราบกบฏกัว หม่า ในปีเดียวกันนั้น ราชวงศ์จิ้นยกทัพบุกง่อก๊ก 
เมื่อ ค.ศ. 280 อองหุย (王渾 "หวาง หุน") ขุนพลราชวงศ์จิ้นตีทัพของเตี๋ยวเค้าแตกพ่ายในการรบที่สะพานป่าน (版橋 "ป่านเฉียว"; ทางเหนือของอำเภอหานชาน มณฑลอานฮุยในปัจจุบัน) ไม่นานหลังจากนั้น เหอ จื๋อและซุน เยี่ยน (孫晏) ขุนพลง่อก๊กต่างยอมจำนนต่อทัพราชวงศ์จิ้น ทำให้ทัพราชวงศ์จิ้นรุดหน้าไปอย่างรวดเร็ว จักรพรรดิซุนโฮจึงตัดสินพระทัยยอมจำนนต่อทัพราชวงศ์จิ้นในที่สุด หลักฐานทางประวัติศาสตร์ไม่มีบันทึกว่าเกิดอะไรขึ้นกับเหอ จื๋อหลังการล่มสลายของ่อก๊ก
เปิลวา

เปิลวา  เป็นเมืองทางตะวันออกเฉียงใต้ของประเทศเอสโตเนีย เป็นเมืองหลักของเทศมณฑลเปิลวา 
เปิลวาเป็นสถานที่จัดงานเทศกาลดนตรีอิตซิคูร์มู (Intsikurmu Music Festival) ซึ่งจัดคอนเสิร์ตและกิจกรรมฤดูร้อนเป็นประจำ โดยตั้งอยู่ในพื้นที่ป่าเล็ก ๆ ทางด้านตะวันตกของเมือง
ชื่อ "เปิลวา" ปรากฏในบันทึกทางประวัติศาสตร์เมื่อ ค.ศ. 1452 ชื่อนี้ดูเหมือนจะมาจากคำในภาษาเอสโทเนียที่แปลว่า "คุกเข่า"  ตามตำนานเล่าขานว่ามีหญิงสาวคนหนึ่งถูกขังไว้ในท่าคุกเข่าในโบสถ์เซนต์แมรีเพื่อป้องกันปีศาจ เป็นที่เลื่องลือว่าเมืองนี้ได้รับการตั้งชื่อตามนี้
หมาป่าฮกไกโด

หมาป่าฮอกไกโด (Canis lupus hattai) มีอีกชื่อว่า หมาป่าเอโซะ  และในรัสเซียภายใต้ชื่อ หมาป่าซาฮาลิน เป็นหมาป่าเทาชนิดย่อยที่สูญพันธุ์แล้ว ซึ่งเคยอาศัยอยู่ในเอเชียตะวันออกเฉียงเหนือริมชายฝั่ง ญาติใหล้ชิดสุดคือหมาป่าในอเมริกาเหนือมากกว่าเอเชีย พวกมันถูกกำจัดในฮอกไกโดในช่วงสมัยการฟื้นฟูเมจิ เมื่อการปฏิรูปเกษตรกรรมแบบอเมริกันได้นำการใช้เหยื่อที่ผสมสตริกนินเพื่อฆ่าสัตว์นักล่าในปศุสัตว์มาใช้ นักอนุกรมวิธานวิทยาบางคนเชื่อว่าพวกมันยังคงอยู่รอดจนถึง ค.ศ. 1945 บนเกาะซาฮาลิน ถือเป็นหมาป่าหนึ่งในสองชนิดย่อยที่เคยพบในหมู่เกาะญี่ปุ่น ส่วนอีกชนิดคือหมาป่าญี่ปุ่น ("C. l. hodophilax")
ขอบเขต.
เอโซะเป็นศัพท์ภาษาญี่ปุ่นที่หมายถึง "ชาวต่างชาติ" และสื่อถึงดินแดนในอดีตของชาวไอนุทางเหนือของฮนชูที่ชาวญี่ปุ่นเรียกว่า "เอโซะ-ชิ" ชาวไอนุพบได้ในฮอกไกโด ซาฮาลิน หมู่เกาะคูริล และไปทางเหนือถึงคาบสมุทรคัมชัตคา
ขอบเขตของหมาป่าเอโซะอยู่ที่ฮอกไกโดและหมู่เกาะซาฮาลิน,#เปลี่ยนทาง เกาะอีตูรุปและคูนาชีร์ทางตะวันออกของฮอกไกโดในหมู่เกาะคูริล และคาบสมุทรคัมชัตคา#เปลี่ยนทาง พวกมันสูญพันธุ์จากเกาะฮอกไกโดใน ค.ศ. 1889 มีรายงานถึงประชากรที่เหลือรอดในเกาะซาฮาลินและอาจถึงหมู่เกาะคูริลใน ค.ศ. 1945; อย่างไรก็ตาม ตามคำบอกเล่าของวลาดิมีร์ เฮปต์เนร์ นักสัตววิทยาชาวโซเวียต ระบุว่าไม่เคยพบเห็นพวกมันในซาฮาลินเมื่อต้นคริสต์ศตวรรษที่ 20 เนื่องจากมีตัวอย่างชนิดหมาป่าป่าไซบีเรียจรจัดข้ามเข้าสู่เกาะผ่านช่องแคบเนเวลสคอยเป็นบางครั้ง แม้ว่าจะไม่ได้ตั้งรกรากถาวรก็ตาม ข้อมูลเกี่ยวกับการปรากฏตัวของสัตว์ชนิดนี้บนหมู่เกาะคูริลมักขัดแย้งกันหรือผิดพลาด มีบันทึกไม่แน่นอนว่าสัตว์ชนิดนี้อาศัยอยู่ในเกาะคูนาชีร์ เกาะอีตูรุป และเกาะปารามูชีร์ ในขณะที่หมาป่าที่รายงานในเกาะชุมชูภายหลังถูกมองว่าเป็นสุนัขจรจัด การสำรวจที่ดำเนินการในช่วงกลางคริสต์ทศวรรษ 1960 ไม่พบหมาป่าบนหมู่เกาะคูริลเลยแม้แต่ตัวเดียว แต่พบสุนัขจรจัดจำนวนมาก
จังหวัดโคฮ์กีลูเยและบูเยแรฮ์แมด

จังหวัดโคฮ์กีลูเยและบูเยแรฮ์แมด  เป็นหนึ่งใน 31 จังหวัดของอิหร่าน ตั้งอยู่ทางตะวันตกเฉียงใต้ของประเทศ ในภูมิภาค 2 ของอิหร่าน มีเมืองหลักคือเมืองยาสูจ จังหวัดนี้มีพื้นที่ประมาณ 15,563 ตารางกิโลเมตร
อาทิตยวรมัน

อาทิตยวรมัน หรือ อาดิตยาวาร์มัน (อักษรโรมัน: Adityawarman) หรือนามเต็ม มหาราชาทิราช ศรีมัต ศรี อุทยาทิตยวรมัน ปรตาปปรากรม ราเชนทร เมาลิมาลี วรรมเทวะ (อักษรโรมัน: Maharajadiraja Srīmat Srī Udayādityawarma Pratāpaparākrama Rājendra Maulimāli Warmadewa) เป็นกษัตริย์แห่งมลายาปุรสุวรรณภูมิ ผู้สืบทอดราชวงศ์มาวูลีในเกาะสมุาตราตอนกลาง ญาติของชยนคร กษัตริย์แห่งมชปาหิตที่ครองราชย์ปี 1309 ถึง 1328 และหลานของตริภูวนราช กษัตริย์แห่งอาณาจักรมลายู อาทิตยวรมันสถาปนาอาณาจักรของขาวมีนังกาเบาขึ้นในปาการูยุง
อาทิตยวรมันเกิดในปี 1294 ที่โตรวูลันในชวาตะวันออก ราชธานีของมชปาหิต ตามที่ปรากฏบนปาราราตน ส่วนบนจารึกกูบูราโจที่พบที่ลีโมกาอุม ระบุว่าบิดาเป็นขุนนางมชปาหิต ชื่อ อทวยวรมัน และในเอกสารสมัยศตวรรษที่ 15 จากชวาตะวันออก "ปาราราตน" มารดาคือดาราจิงงา เจ้าหญิงชาวมลายูแห่งธรรมสรยะ
จังหวัดโซเรีย

จังหวัดโซเรีย  เป็นจังหวัดหนึ่งทางตอนกลางของประเทศสเปน ทางตะวันออกของแคว้นปกครองตนเองกัสติยาและเลออน พื้นที่ส่วนใหญ่ของจังหวัดอยู่ในเขตภูเขาซิสเตมาอีเบริโก 
จังหวัดโซเรียล้อมรอบด้วยลาริโอฆา ซาราโกซา กัวดาลาฆารา เซโกเบีย และบูร์โกส จังหวัดโซเรียเป็นจังหวัดที่มีประชากรน้อยที่สุดในบรรดาจังหวัดทั้งหมดของสเปน โดยมีความหนาแน่นประมาณ 9 คนต่อตารางกิโลเมตรซึ่งเป็นหนึ่งในจังหวัดที่มีประชากรน้อยที่สุดใน สหภาพยุโรป ความหนาแน่นประชากรโดยเฉลี่ยของจังหวัดต่าง ๆ ในประเทศสเปนและสหภาพยุโรปคือ 83.6 และ 116 คนต่อตารางกิโลเมตรตามลำดับ เมื่อเปรียบเทียบแล้ว จังหวัดโซเรียมีความหนาแน่นน้อยกว่าพื้นที่ทางตอนเหนือของกลุ่มประเทศนอร์ดิก
โรงพยาบาลสิรินธร (กรุงเทพมหานคร)

ประวัติ.
แผนในการขยายการให้บริการสุขภาพให้แก่ประชาชนในพื้นที่กรุงเทพมหานครฝั่งตะวันออก โดยเฉพาะเขตลาดกระบัง เริ่มขึ้นเมื่อช่วงกลางคริสต์ทศวรรษ 1970 เนื่องจากกรุงเทพมหานครฝั่งตะวันออกเป็นพื้นที่เกษตรกรรม และในบริเวณใกล้เคียงมีงูพิษอาศัยอยู่เป็นจำนวนมาก เหตุการณ์ดังกล่าวทำให้คนในพื้นที่ต้องเดินทางไกลเข้าไปในเมืองเพื่อเข้ารับการรักษาที่เหมาะสม เนื่องจากสถานีอนามัยในพื้นที่มีเพียงแห่งเดียวซึ่งไม่มีศักยภาพเพียงพอในการรักษา เมื่อวันที่ 15 กรกฎาคม พ.ศ. 2520 คุณหญิงหรั่ง กันตารัติ จึงน้อมเกล้าฯ ถวายที่ดินจำนวน 84 ไร่ 2 งาน 4 ตารางวา คิดเป็นประมาณ 86,500 ตารางเมตร ให้แก่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสที่ทรงสำเร็จการศึกษาระดับปริญญาตรีและเกียรตินิยมอันดับ 1 จากคณะอักษรศาสตร์ จุฬาลงกรณ์มหาวิทยาลัย โดยพระองค์พระราชทานที่ดินดังกล่าวต่อไปให้สำนักการแพทย์ กรุงเทพมหานคร เพื่อก่อสร้างเป็นสถานีอนามัยขนาดใหญ่ ปัจจุบันคือสถานฟื้นฟูสมรรถภาพผู้ติดยาเสพติดบ้านพิชิตใจ
การก่อสร้างอาคารโรงพยาบาลขนาดใหญ่เริ่มต้นเมื่อปี พ.ศ. 2534 โดยเมื่อวันที่ 4 มิถุนายน พ.ศ. 2543 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานพระบรมราชานุญาตให้อัญเชิญพระนามาภิไธยของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี มาใช้เป็นชื่อโรงพยาบาลว่า โรงพยาบาลสิรินธร การก่อสร้างโรงพยาบาลแล้วเสร็จและเปิดให้บริการเมื่อวันที่ 1 ตุลาคม พ.ศ. 2545 โดยเริ่มต้นรองรับจำนวนผู้ป่วยทั้งหมด 120 เตียง ต่อมาขยายเป็น 136 เตียง จากนั้นพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์มาทรงเปิดโรงพยาบาลสิรินธรเมื่อวันที่ 14 พฤษภาคม พ.ศ. 2550
ปัจจุบันมีการขยายความจุของโรงพยาบาลเพิ่มเป็น 356 เตียง และมีแผนในการขยายความจุเป็น 800 เตียงในอนาคต
การจัดสรรพื้นที่.
โรงพยาบาลสิรินธรประกอบด้วยพื้นที่ต่าง ๆ ดังนี้
ลงเกย

ลงเกย  เป็นนครในรัฐเกแบ็ก ประเทศแคนาดา ตั้งอยู่บนทางใต้ของแม่น้ำเซนต์ลอว์เรนซ์ ตรงข้ามกับเมืองมอนทรีออล จากการสำรวจสำมะโนประชากรของแคนาดาปี 2021 พบว่ามีประชากรทั้งหมด 254,483 คน ทำให้เป็นเขตชานเมืองที่ใหญ่เป็นอันดับสองของมอนทรีออล เมืองที่มีประชากรมากเป็นอันดับ 5 ของรัฐเกแบ็ก และใหญ่เป็นอันดับ 20 ของแคนาดา
โบซาร์เดอปารี

โบซาร์เดอปารี (-) คือ "กร็องเดกอล" ของประเทศฝรั่งเศสที่มีภารกิจหลักในการให้การศึกษาและการฝึกอบรมด้านศิลปะขั้นสูง เป็นส่วนหนึ่งของมหาวิทยาลัยเปแอ็สแอล ตั้งอยู่บนพื้นที่สองแห่ง ได้แก่ แซ็ง-แฌร์แม็ง-เด-เพรในปารีสและแซ็งตแว็ง 
สถาบันแห่งนี้ก่อตั้งขึ้นใน ค.ศ. 1648 โดยชาร์ล เลอ เบริง ในชื่อราชสถาบันจิตรกรรมและประติมากรรม ในปี 1793 ซึ่งเป็นช่วงที่การปฏิวัติฝรั่งเศสรุนแรงที่สุด สถาบันต่าง ๆ ก็ถูกปราบปราม อย่างไรก็ตาม ในปี 1817 หลังการฟื้นฟูราชวงศ์บูร์บงก็ได้มีการฟื้นคืนสถาบันขึ้นมาอีกครั้งภายใต้ชื่อที่เปลี่ยนไป หลังจากรวมเข้ากับอากาเดมีรัวยาล์ดาร์ชีแต็กตูวร์ (Académie d'architecture) สถาบันนี้อยู่ภายใต้การปกครองของพระมหากษัตริย์จนถึงปี 1863 และมีพระราชกฤษฎีกาเมื่อวันที่ 13 พฤศจิกายน 1863 แต่งตั้งผู้อำนวยการ โดยดำรงตำแหน่งเป็นเวลา 5 ปี
Estola obliquata

Estola obliquata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิล
Estola obliquelineata

Estola obliquelineata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิล
Estola obscura

Estola obscura เป็นชนิดของด้วงในวงศ์ Cerambycidae ที่ได้รับการบรรยายโดย Johan Christian Fabricius ใน ค.ศ. 1792 ถือเป็นแมลงที่เป็นที่รู้จักจากบราซิลและเฟรนช์เกียนา
อิลิอุม

อิลิอุม  หรือ อิลิออน  มีอีกชื่อว่า ตรอยอา (Τροΐα) เป็นนครในอิไพรัสโบราณ บริเวณนี้ได้รับการกล่าวถึงใน "อีนีอิด" ของเวอร์จิลในฐานะต้นกำเนิดเฮเลนุส หลังสงครามโทรจันในดินแดน Chaonia
พื้นที่นี้ตั้งอยู่ใกล้หมู่บ้าน Despotiko สมัยใหม่ในประเทศกรีซ หมู่บ้านนี้เดิมมีชื่อว่า Kretsounista
สุสานเศาะลาฮุดดีน

สุสานเศาะลาฮุดดีนบรรจุที่ฝังศพและหลุมฝังศพของเศาะลาฮุดดีน สุลต่านราชวงศ์อัยยูบิด ตั้งอยู่ติดกับมัสยิดอุมัยยะฮ์ในดามัสกัส ประเทศซีเรีย สร้างขึ้นใน ค.ศ. 1196 สามปีหลังเศาะลาฮุดดีนเสียชีวิต นอกจากนี้ กลุ่มสุสานยังมีมัดเราะซะฮ์อัลอะซีซียะฮ์ที่เหลือซากเพียงเล็กน้อย นอกจากเสาไม่กี่ต้นและซุ้มประตูโค้งภายในที่อยู่ติดกับหลุมศพที่ได้รับการบูรณะ
ปัจจุบันสุสานแห่งนี้บรรจุที่เก็บโลงศพ 2 โลง โลงหนึ่งทำด้วยไม้ ซึ่งว่ากันว่าบรรจุร่างของเศาะลาฮุดดีน และอีกโลงหนึ่งทำด้วยหินอ่อน สร้างขึ้นเพื่อเป็นการแสดงความเคารพต่อเศาะลาฮุดดีนในช่วงปลายคริสต์ศตวรรษที่ 19 โดยสุลต่านอับดุล ฮามิดที่ 2 แห่งออตโตมัน และต่อมาได้รับการบูรณะโดยจักรพรรดิวิลเฮ็ล์มที่ 2 นอกจากโลงศพหินอ่อนแล้ว ยังมีพวงหรีดสำริดปิดทองประดับประดาอย่างวิจิตรบรรจงวางอยู่บนโลงศพหินอ่อนด้วย ซึ่งต่อมาถูกเคลื่อนย้ายโดยพระเจ้าฟัยศ็อลที่ 1 หรือลอเรนซ์แห่งอาราเบีย ซึ่งต่อมาได้นำไปฝากไว้ที่ Imperial War Museum
ช่วงเวลาสันติภาพชั่วคราว

ช่วงเวลาสันติภาพชั่วคราว  เป็นช่วงเวลาสั้น ๆ ในประวัติศาสตร์ฟินแลนด์ในช่วงสงครามโลกครั้งที่สอง คำศัพท์นี้ใช้เรียกช่วงเวลาตั้งแต่สงครามฤดูหนาวจนถึงสงครามต่อเนื่อง ซึ่งกินเวลานานกว่า 15 เดือนเล็กน้อย ตั้งแต่ 13 มีนาคม ค.ศ. 1940 ถึง วันที่ 24 มิถุนายน ค.ศ. 1941 สนธิสัญญาสันติภาพมอสโกได้รับการลงนามโดยฟินแลนด์และสหภาพโซเวียต เมื่อวันที่ 12 มีนาคม ค.ศ. 1940 และยุติสงครามฤดูหนาวที่กินเวลานานถึง 105 วัน
ในภายหลังสงครามฤดูหนาวสิ้นสุดลง ทั้งสหภาพโซเวียตและฟินแลนด์ต่างก็เตรียมพร้อมสำหรับสงครามครั้งใหม่ ในขณะที่สหภาพโซเวียตได้กดดันทางการเมืองต่อฟินแลนด์ ในช่วงต้นปี ค.ศ. 1940 ฟินแลนด์ได้ยื่นคำร้องขอเป็นพันธมิตรกับสวีเดน แต่ทั้งสหภาพโซเวียตและเยอรมนีต่างคัดค้าน ในเดือนเมษายน เยอรมนีได้เข้ายึดครองเดนมาร์กและนอร์เวย์ ในเดือนมิถุนายน สหภาพโซเวียตได้เข้ายึดครองกลุ่มรัฐบอลติก ในปีถัดมา ฟินแลนด์ได้ทำการเจรจาเรื่องการเข้าร่วมการรุกรานสหภาพโซเวียตของฝ่ายอักษะ
การออกแบบส่วนต่อประสานกับผู้ใช้

การออกแบบส่วนติดต่อกับผู้ใช้ (User Interface Design หรือ UI Design) หรือ วิศวกรรมส่วนติดต่อผู้ใช้ คือกระบวนการออกแบบระหว่างผู้ใช้กับเครื่องจักรหรือซอฟต์แวร์ เช่น คอมพิวเตอร์ เครื่องใช้ไฟฟ้า โทรศัพท์มือถือ และอุปกรณ์อิเล็กทรอนิกส์อื่น ๆ โดยมุ่งเน้นที่การเพิ่มประสิทธิภาพในการใช้งานและประสบการณ์ผู้ใช้ ในการออกแบบซอฟต์แวร์ การออกแบบจะเน้นที่โครงสร้างข้อมูล เพื่อสร้างอินเทอร์เฟซที่สื่อสารกับผู้ใช้ได้อย่างชัดเจนว่าจุดใดสำคัญ อินเทอร์เฟซที่ออกแบบจะครอบคลุมทั้งรูปแบบกราฟิก และรูปแบบอื่น ๆ เป้าหมายของการออกแบบคือทำให้ผู้ใช้งานสามารถโต้ตอบกับระบบได้อย่างง่ายดายและมีประสิทธิภาพมากที่สุด (ยึดผู้ใช้เป็นศูนย์กลาง) แนวทางการออกแบบส่วนติดต่อกับผู้ใช้ที่ยึดผู้ใช้เป็นศูนย์กลางนี้ มักดำเนินการผ่านกระบวนการคิดเชิงออกแบบ ซึ่งประกอบด้วยการทำความเข้าใจกลุ่มเป้าหมาย การกำหนดปัญหา การระดมไอเดีย การสร้างไวร์เฟรม (wireframe) ต้นแบบ และการทดสอบต้นแบบเพื่อปรับปรุงสู่แบบจำลองสุดท้าย
ส่วนติดต่อผู้ใช้จึงเป็นจุดเชื่อมโยงระหว่างผู้ใช้กับระบบที่ออกแบบไว้
คอมพิวเตอร์แอนด์วิดีโอเกมส์

คอมพิวเตอร์แอนด์วิดีโอเกมส์ (หรือที่รู้จักในชื่อ CVG, Computer & Video Games, C&VG, Computer + Video Games หรือ C+VG) เป็นนิตยสารเกี่ยวกับวิดีโอเกมของสหราชอาณาจักร ซึ่งตีพิมพ์ครั้งแรกในปี 1981 และดำเนินต่อเนื่องจนถึงปี 2004 ส่วนเว็บไซต์ของนิตยสารเริ่มเปิดให้บริการในปี 1999 และปิดตัวลงในเดือนกุมภาพันธ์ ปี 2015 CVG ถือเป็นแบรนด์สื่อเกมที่ดำเนินกิจการมายาวนานที่สุดในโลก และหลังจากที่นิตยสารและเว็บไซต์ปิดตัวลง อดีตนักเขียนหลายคนของ CVG ก็ได้ร่วมกันก่อตั้งเว็บไซต์ "วิดีโอเกมส์โครนิเคิล" ในปี 2019
เพลย์สเตชันออฟฟิเชียลแมกกาซีน – ยูเค

เพลย์สเตชันออฟฟิเชียลแมกกาซีน – ยูเค  หรือที่มักเรียกกันว่า OPM เป็นนิตยสารจากสหราชอาณาจักรที่นำเสนอข่าวสารเกี่ยวกับเพลย์สเตชัน โดยเริ่มตีพิมพ์ครั้งแรกในปี 2006 ฉบับแรกออกวางจำหน่ายทุก 3 เดือน แต่ตั้งแต่ฉบับที่ 2 เป็นต้นไปได้เปลี่ยนเป็นนิตยสารรายเดือน ตั้งแต่ฉบับที่ 7 ถึงฉบับที่ 84 นิตยสารมาพร้อมแผ่นบลูเรย์ที่สามารถเล่นได้ โดยเนื้อหาหลักครอบคลุมเกมและข้อมูลของ เพลย์สเตชัน 4, เพลย์สเตชัน 4 โปร, เพลย์สเตชัน วีอาร์ และ เพลย์สเตชัน 5 รวมถึงมีการนำเสนอเนื้อหาเกี่ยวกับเพลย์สเตชัน วีตา ด้วย นอกจากนี้ยังมีการกล่าวถึงสื่อ HD อื่น ๆ แม้จะในรายละเอียดที่น้อยกว่า
เมื่อวันที่ 30 เมษายน 2021 เว็บไซต์ "เกมส์เรดาร์+" ได้ประกาศว่านิตยสาร"ออฟฟิเชียลเพลย์สเตชันแมกกาซีน" จะยุติการใช้ชื่อนี้ โดยระบุว่า "ร่วมกับโซนี่ เรารู้สึกว่า "ออฟฟิเชียลเพลย์สเตชันแมกกาซีน" สมควรได้รับการเกษียณอย่างสง่างามแล้ว" และนิตยสารจะเปิดตัวใหม่ภายใต้ชื่อ"เพลย์" ทีมงานเดิมยังคงทำงานเช่นเดิม และสมาชิกเดิมของ OPM จะยังคงได้รับนิตยสารต่อไป โดยเริ่มนับเลขฉบับใหม่ตั้งแต่ต้น
การโฆษณาเครื่องดื่มแอลกอฮอล์ในประเทศไทย

ประเทศไทยควบคุมการโฆษณาเครื่องดื่มแอลกอฮอล์ภายใต้พระราชบัญญัติควบคุมเครื่องดื่มแอลกอฮอล์ พ.ศ. 2551 ภายใต้มาตรา 32 ห้ามโฆษณาเครื่องดื่มแอลกอฮอล์ในลักษณะที่อ้างถึงคุณประโยชน์หรือส่งเสริมการบริโภคโดยตรงหรือโดยอ้อม และจะต้องไม่แสดงผลิตภัณฑ์หรือบรรจุภัณฑ์ ภายใต้ประกาศที่ออกตามคำสั่งของพระราชบัญญัติฉบับนี้ โฆษณาต้องมีข้อความเตือนประกอบด้วย โดยข้อความต้องมีความยาวอย่างน้อย 2 วินาทีสำหรับโฆษณาประเภทวิดีโอ หรือครอบคลุมพื้นที่โฆษณาอย่างน้อย 25 เปอร์เซ็นต์ของสื่อสิ่งพิมพ์
ก่อนที่จะมีการบังคับใช้กฎหมาย ช่องโทรทัศน์ทุกช่องต้องปฏิบัติตามกฎห้ามโฆษณาเครื่องดื่มแอลกอฮอล์ระหว่างเวลา 05.00-22.00 น. ยกเว้นในระหว่างการถ่ายทอดสดกีฬา กรมประชาสัมพันธ์ได้ออกกฎนี้ตามมติคณะรัฐมนตรีเมื่อวันที่ 29 กรกฎาคม พ.ศ. 2546
การคัดค้าน.
ในระหว่างการร่างพระราชบัญญัติฉบับนี้ ต้องเผชิญการคัดค้านจากภาคธุรกิจ ในมุมมองของนักโฆษณา การสั่งห้ามดังกล่าวจะทำให้รายได้จากโฆษณาลดลงประมาณหนึ่งพันล้านบาท อย่างไรก็ตาม ศูนย์วิจัยกสิกรไทยมีความเห็นว่ากฎดังกล่าวจะส่งผลกระทบต่อรายได้ในระยะสั้นในปี พ.ศ. 2550 เท่านั้น เนื่องจากการโฆษณาเครื่องดื่มแอลกอฮอล์มีสัดส่วนเพียง 2-3 เปอร์เซ็นต์ของค่าใช้จ่ายโฆษณาทั้งหมดในสื่อทุกประเภท
ไมก์ บอยต์เลอร์

ไมเคิล ไซมอน บรินด์ลีย์ บรีม บอยต์เลอร์ (เกิด 13 เมษายน ค.ศ. 1940 – 29 ธันวาคม ค.ศ. 1988) เป็นนักแข่งรถชาวบริติช เคยเข้าร่วมการแข่งขันฟอร์มูลาวันกรังด์ปรีซ์ด้วยกันทั้งสิ้น 29 รายการ ในฐานะนักแข่งอิสระด้วยรถของมาร์ช เขาเกิดที่ไคโร ราชอาณาจักรอียิปต์ โดยเป็นบุตรของ พันเอก เลสลี บรินด์ลีย์ บรีม บอยต์เลอร์ นายทหารประจำกรมทหารดยุกแห่งเวลลิงตัน และสมาชิกเครื่องราชอิสริยาภรณ์จักรวรรดิบริติช ชั้นเบญจมาภรณ์ เขายังเป็นลูกหลานในสายตระกูลข้างมารดาของ วิลเลียม รอเบิร์ต โอกิลวี-กรานต์ นักปักษีวิทยาชาวสกอตแลนด์ ซึ่งเป็นหลานชายของเอิร์ลที่ 6 แห่งซีฟีลด์
บอยต์เลอร์มีผลงานที่ประสบความสำเร็จในการแข่งขันฟอร์มูลาระดับรองในช่วงปลายคริสต์ทศวรรษ 1960 อย่างรายการฟอร์มูลาทรีและฟอร์มูลาทู ก่อนที่เขาจะเลื่อนขึ้นสู่การแข่งขันฟอร์มูลาวันในฤดูกาล เขาแข่งขันในทีมอิสระที่ได้รับเงินทุนสนับสนุนจากเพื่อน ๆ ของเขาซึ่งเป็นนายหน้าค้าหุ้น ดังปรากฏในชื่อทีมคือ "คลาร์ก-มอร์ดอนต์-กัทรีเรซซิง" ในตอนแรก และกลายมาเป็น "คลาร์ก-มอร์ดอนต์-กัทรี-ดัวร์ลาเคอร์เรซซิง" ในฤดูกาล รถแข่งของบอยต์เลอร์จึงได้รับชื่อเล่นว่า "สต็อกโบรกเกอร์สเปเชียล" เขาแข่งขันให้แก่ทีมโรงงานของมาร์ชด้วยกันหนึ่งครั้งในการแข่งขัน แม้ว่าบอยต์เลอร์จะไม่สามารถสะสมคะแนนได้เลยตลอดอาชีพการแข่งฟอร์มูลาวัน เขาก็จบการแข่งขันกรังด์ปรีซ์หกรายการในสิบอันดับแรก โดยผลงานที่ดีที่สุดเป็นอันดับที่เจ็ดในการแข่งขัน
เมื่อเพื่อน ๆ ผู้สนับสนุนทีมประสบปัญหาทางการเงินจากวิกฤตการณ์น้ำมันใน ค.ศ. 1973 บอยต์เลอร์จึงยุติการแข่งขันความเร็วในปีถัดมาหลังจากแข่งขันในรายการ 1000 กิโลเมตร แบรนส์แฮตช์
ชีวิตส่วนตัวและการเสียชีวิต.
บอยต์เลอร์มักจะได้รับการกล่าวถึงว่าเป็นนักแข่งรถฟอร์มูลาวันคนแรกที่เป็นเกย์อย่างเปิดเผย อย่างไรก็ตาม เอียน ฟิลลิปส์ อดีตบรรณาธิการนิตยสาร "ออโตสปอร์ต" และเพื่อนของบอยต์เลอร์ ได้กล่าวถึงบอยต์เลอร์ว่าเขา "กึ่งเปิดเผย" อัตลักษณ์ทางเพศของตนเอง โดยกล่าวเพิ่มว่า "ผมไม่แน่ใจว่าจะมีคนที่รู้เลยทีเดียว พวกเราทุกคนก็แค่มีข้อสงสัยอยู่บ้าง เพราะว่าผู้คนในขณะนั้นยังไม่เปิดใจรับกับการเป็นเกย์ และตัวเขาเองก็พาแฟนสาวที่น่ารักคนหนึ่งไปด้วยในทุกการแข่งขัน ซึ่งผมคิดว่าเขาทำไปเพียงเพื่อเบี่ยงเบนความสนใจ เพราะยังไม่มีใครออกมาเปิดเผยว่าตัวเองเป็นเกย์ในเวลานั้น" บอยต์เลอร์ยังคงเป็นนักขับชายเพียงคนเดียวที่ทราบแน่ชัดว่ามีความหลากหลายทางเพศและแข่งขันในรายการระดับเทียบเท่ากับเขา จนกระทั่งใน ค.ศ. 2009 เมื่อ มารียู ดี อาราอูฌู กาบรัล อดีตนักแข่งรถฟอร์มูลาวันชาวโปรตุเกส ออกมาเปิดเผยว่าเป็นไบเซ็กชวลตอนอายุ 75 ปี และ รัล์ฟ ชูมัคเคอร์ อดีตนักแข่งรถและผู้เชี่ยวชาญทางการแข่งความเร็วชาวเยอรมัน ประกาศว่าตนเองมีความสัมพันธ์เพศเดียวกันใน ค.ศ. 2024
ข้อมูลเกี่ยวกับชีวิตของบอยต์เลอร์ภายหลังจากอาชีพในกีฬาท้าความเร็วนั้นมีน้อยมาก เขาย้ายไปอาศัยอยู่ที่สหรัฐอเมริกา และเสียชีวิตในวันที่ 29 ธันวาคม ค.ศ. 1988 ที่ลอสแอนเจลิส ด้วยภาวะแทรกซ้อนจากโรคเอดส์ สิริอายุรวม 48 ปี นอกจากนี้ บอยต์เลอร์ยังมีศักดิ์เป็นพี่ภรรยาของ แอลัน คลาร์ก นักการเมืองชาวบริติช ซึ่งสมรสกับน้องสาวของเขาชื่อเจน
อาเซียน (ระบบเคเบิลใต้น้ำ)

ระบบเคเบิลใต้น้ำอาเซียน  เป็นระบบเคเบิลสื่อสารใต้น้ำที่เชื่อมโยงประเทศอินโดนีเซีย, มาเลเซีย, สิงคโปร์, ไทย และฟิลิปปินส์ สร้างเสร็จเมื่อวันที่ 27 กันยายน พ.ศ. 2526 เป็นระบบแบบอนาลอก แต่ปัจจุบันได้ปลดประจำการไปแล้ว
การก่อสร้าง.
การก่อสร้างแบ่งออกเป็นสี่ส่วน ส่วนแรกซึ่งเป็นสายเคเบิลความยาว วางในปี พ.ศ. 2521 โดยมีจุดขึ้นบกเคเบิลใต้น้ำที่ คูร์ริเมา อิโลคอส นอร์เต ในฟิลิปปินส์ และ กาตง ในสิงคโปร์ ส่วนที่สองวางในปี พ.ศ. 2523 เป็นสายเคเบิลความยาว จาก อันโคล ประเทศอินโดนีเซีย (ใกล้จาการ์ตา) ไปยัง ชางงี ประเทศสิงคโปร์ ส่วนที่สามวางในปี พ.ศ. 2526 เป็นสายเคเบิลความยาว ระหว่างสิงคโปร์ มาเลเซีย และไทย ส่วนสุดท้ายวางจากไทยไปยังฟิลิปปินส์
ความจุ.
สายเคเบิลดังกล่าวบรรจุวงจรจำนวน 1,380 วงจร ซึ่งได้รับการจัดสรรตามหุ้นที่เป็นเจ้าของในโครงการทั้งหมด
ทีไอเอส (ระบบเคเบิลใต้น้ำ)

ทีไอเอส (ไทยแลนด์-อินโดนีเซีย-สิงคโปร์)  เป็นระบบเคเบิลสื่อสารใต้น้ำในทะเลจีนใต้ที่เชื่อมโยงประเทศไทย, สิงคโปร์ และอินโดนีเซีย
มีจุดขึ้นบกใน
มีความสามารถในการรับส่งข้อมูลเริ่มต้นที่ 30 Gbit/s อัปเกรดเป็น 320 Gbit/s และความยาวสายเคเบิลรวมประมาณ 1,100 กิโลเมตร เริ่มดำเนินการในวันที่ 2 ธันวาคม พ.ศ. 2546
เคเบิลใต้น้ำ

เคเบิลใต้น้ำ  คือเคเบิลไฟฟ้า (electrical cable) ที่วางอยู่ก้นทะเล แม้ว่าคำนี้มักจะขยายความหมายให้รวมถึงสายเคเบิลที่วางอยู่ที่พื้นน้ำจืดขนาดใหญ่ก็ตาม
ตัวอย่าง ได้แก่:
<table id="
setindexbox" class="metadata plainlinks dmbox 
dmbox-setindex" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้เป็นบัญชีบทความอื่น ๆ ที่เกี่ยวเนื่องกัน เช่น มีชื่อเดียวหรือทำนองเดียวกัน เรียกว่า "หน้าชี้ทาง" <br> ถ้า[ ลิงก์ภายในวิกิพีเดียไทยเอง]นำพาคุณมาผิดที่นี่ คุณจะเปลี่ยนลิงก์นั้นไปยังปลายทางที่ถูกต้องก็ได้ </td>
</tr>
</table>#เปลี่ยนทาง
เลียม เดอแลป

เลียม รอรี เดอแลป (เกิด 8 กุมภาพันธ์ ค.ศ. 2003) เป็นนักฟุตบอลอาชีพชาวอังกฤษที่เล่นในตำแหน่งกองหน้าให้กับสโมสรเชลซี
ระดับสโมสร.
แมนเชสเตอร์ซิตี.
เดอแลปเข้าร่วมอะคาเดมีของดาร์บีเคาน์ตีตั้งแต่อายุ 6 ขวบ ซึ่งอยู่ที่นั่นเป็นเวลา 10 ปี ก่อนที่จะเข้าร่วมอะคาเดมีของแมนเชสเตอร์ซิตีในปี ค.ศ. 2019 โดยสร้างความประทับใจตั้งแต่อายุยังน้อยและได้ลงเล่นในระดับเยาวชนกับทีมชาติอังกฤษหลายรายการ เขายิงได้ 1 ประตู และจ่ายบอลให้เพื่อนทำประตูได้อีก 2 ประตู ในรอบชิงชนะเลิศของศึกพรีเมียร์ลีกคัพ รุ่นอายุไม่เกิน 18 เมื่อปี ค.ศ. 2020
เมื่อวันที่ 24 กันยายน ค.ศ. 2020 เดอแลปได้ลงเล่นให้ทีมชุดใหญ่เป็นครั้งแรกในเกมเหย้าที่ชนะบอร์นมัท 2–1 ในอีเอฟแอลคัพ โดยยิงประตูแรกในระดับชุดใหญ่ได้ในนาทีที่ 18 หลังจบเกม แป็ป กวาร์ดิออลา ผู้จัดการทีม กล่าวชื่นชมเขาและยืนยันว่า เดอแลป จะลงฝึกซ้อมกับทีมชุดใหญ่ต่อไป สามวันต่อมา เขาได้เปิดตัวในพรีเมียร์ลีกในเกมเหย้าที่พ่ายต่อเลสเตอร์ซิตี 5–2 โดยลงมาเป็นตัวสำรองแทนเฟร์นังจิญญูในนาทีที่ 51 ในเดือนเมษายน ค.ศ. 2021 กวาร์ดิออลาได้ยืนยันว่า เดอแลปจะถูกผลักดันขึ้นสู่ทีมชุดใหญ่แบบถาวรก่อนฤดูกาลถัดไป เดอแลปคว้าแชมป์แรกเมื่อวันที่ 25 เมษายน เมื่อแมนฯ ซิตีเอาชนะทอตนัม 1–0 ในรอบชิงชนะเลิศลีกคัพที่สนามเวมบลีย์ อย่างไรก็ตาม เดอแลปไม่ได้มีชื่ออยู่ในทีม และต้องติดตามการแข่งขันจากอัฒจันทร์แทน
ในช่วงพรีซีซั่นปี 2021 เดอแลปได้รับบาดเจ็บที่เท้า ซึ่งส่งผลให้เขาพลาดการแข่งขันคอมมิวนิตีชีลด์กับเลสเตอร์ซิตี ซึ่งแมนเชสเตอร์ซิตีแพ้ไป 1–0 และเกมเปิดฤดูกาลพรีเมียร์ลีก ฤดูกาล 2021–22 กับทอตนัมฮอตสเปอร์ ซึ่งพวกเขาก็แพ้ไป 1–0 เช่นกัน
เชลซี.
ในวันที่ 4 มิถุนายน ค.ศ. 2025 เชลซีได้เซ็นสัญญากับเดอแลปเป็นเวลา 6 ปีพร้อมมีค่าฉีกสัญญาที่ 30 ล้านปอนด์
เถิง ซิว

เถิง ซิว (เสียชีวิต ค.ศ. 288) ชื่อรอง เสี่ยนเซียน  เป็นขุนพลของรัฐง่อก๊กในช่วงปลายยุคสามก๊ก (ค.ศ. 220–280) ของจีน หลังการล่มสลายของง่อก๊กเมื่อ ค.ศ. 208 เถิง ซิวรับราชการต่อไปกับราชวงศ์จิ้น บางครั้งเถิง ซิวถูกโยงเข้ากับตำนานเกี่ยวกับศาลห้าเซียน (五仙觀 "อู่เซียนกว้าน") ในนครกว่างโจว มณฑลกวางตุ้งในปัจจุบัน
ประวัติ.
เถิง ซิวเป็นชาวอำเภอซีเอ้อ (西鄂縣 "ซีเอ้อเซี่ยน") เมืองลำหยง (南陽郡 "หนานหยางจฺวิ้น") ซึ่งอยู่บริเวณอำเภอหนานเจ้า (南召縣) มณฑลเหอหนาน (河南) ในปัจจุบัน เถิง ซิวเริ่มรับราชการเป็นข้าราชการของรัฐง่อก๊กในช่วงปลายยุคสามก๊ก และได้รับการตั้งให้มีบรรดาศักดิ์เป็นเฮาแห่งซีเอ้อ (西鄂侯 "ซีเอ้อโหว") จากความดีความชอบในราชการ
ในรัชสมัยของซุนโฮ (孫皓 "ซุน เฮ่า") จักรพรรดิลำดับที่ 4 และลำดับสุดท้ายของรัฐง่อก๊ก เถิง ซิวได้สืบทอดตำแหน่งข้าหลวงมณฑล (刺史 "ชื่อฉื่อ") ของมณฑลกว่างโจว (廣州) ถัดจากสฺยง มู่ (熊睦) และกลายเป็นที่รู้จักในฐานะผู้ปกครองที่มีความสามารถ
ราว ค.ศ. 279 เมื่อกัว หม่า (郭馬) เริ่มก่อกบฏต่อต้านการปกครองของง่อก๊กในมณฑลกว่างโจว ซุนโฮทรงมีรับสั่งให้เถิง ซิวนำทัพหลวงของง่อก๊กไปปราบกบฏ พระองค์ยังทรงเลื่อนตำแหน่งของเถิง ซิวให้เป็นเจ้ามณฑล (牧 "มู่") ของมณฑลกว่างโจว และยังทรงแต่งตั้งเพิ่มเติมให้เถิง ซิวเป็นขุนพลพิทักษ์ภาคใต้ (鎮南將軍 "เจิ้นหนานเจียงจฺวิน") พร้อมพระราชทานอาญาสิทธิ์ในการบัญชาการทหารในมณฑลกว่างโจว
เมื่อ ค.ศ. 280 ระหว่างที่เถิง ซิวกำลังวุ่นกับการปราบกบฏ ทัพของราชวงศ์จิ้นที่เป็นรัฐอริของง่อก๊กยกบุกง่อก๊ก เถิง ซิวจึงนำกำลังพลจากมณฑลกว่างโจวไปต้านการบุก แต่เมื่อเถิง ซิวเคลื่อนพลไปถึงปากิ๋ว (巴丘 "ปาชิว"; ปัจจุบันคือนครเยฺว่หยาง มณฑลหูหนาน) ซุนโฮก็ทรงยอมจำนนต่อราชวงจิ๋นเสียแล้ว ทำให้รัฐง่อก๊กล่มสลาย เถิง ซิวจึงเสียใจมากจนร้องไห้แล้วจึงกลับไปยังมณฑลกว่างโจว ภายหลังเถิง ซิวพร้อมด้วยลฺหวี เฟิง (閭豐) ข้าหลวงมณฑลกว่างโจวและหวาง อี้ (王毅) เจ้าเมือง (太守 "ไท่โฉ่ว") ของเมืองซังงาว (蒼梧郡 "ชางอู๋จฺวิ้น") ก็ยอมจำนนต่อราชวงศ์จิ้นเช่นกัน
ภายหลังจักรพรรดิสุมาเอี๋ยน (司馬炎 "ซือหม่า เหยียน") แห่งราชวงศ์จิ้นทรงออกพระราชโองการแต่งตั้งเถิง ซิวเป็นขุนพลสงบภาคใต้ (安南將軍 "อานหนานเจียงจฺวิน") และเจ้ามณฑลกว่างโจว พร้อมพระราชทานอาญาสิทธิ์ในการควบคุมทั้งมณฑลกว่างโจวเช่นเดียวกับที่เถิง ซิวได้รับในรัชสมัยของซุนโฮ จักรพรรดิสุมาเอี๋ยนยังทรงแต่งตั้งให้เถิง ซิวมีบรรรดาศักดิ์เป็นเฮาแห่งอู่ตาง (武當侯 "อู่ตางโหว") 
เถิง ซิวเสียชีวิตเมื่อ ค.ศ. 288
อนุสัญญาออตตาวา

อนุสัญญาว่าด้วยการห้ามใช้ สะสม ผลิต และโอน และการทำลายทุ่นระเบิดสังหารบุคคล ค.ศ. 1997 หรือที่เรียกกันอย่างไม่เป็นทางการว่าอนุสัญญาออตตาวา, อนุสัญญาห้ามทุ่นระเบิดสังหารบุคคล หรือมักเรียกสั้น ๆ ว่าอนุสัญญาห้ามทุ่นระเบิด มีเป้าหมายเพื่อขจัดทุ่นระเบิดสังหารบุคคล (APL) ทั่วโลก
ซึ่งภายในเดือนมีนาคม ค.ศ. 2025 มี 165 รัฐที่ให้สัตยาบันหรือเข้าร่วมสนธิสัญญาดังกล่าว โดยประเทศมหาอำนาจซึ่งเคยเป็นผู้ผลิตทุ่นระเบิดในอดีตและปัจจุบันไม่ใช่ภาคีของสนธิสัญญานี้ ประเทศเหล่านี้รวมถึงสหรัฐ, จีน และรัสเซีย ส่วนประเทศอื่น ๆ ที่ไม่ได้ลงนามนั้นรวมถึงอินเดีย และปากีสถาน 
นอกจากนี้ ท่ามกลางการใช้ทุ่นระเบิดโดยรัสเซียซึ่งเป็นประเทศคู่สงครามที่ไม่ได้ลงนามระหว่างสงครามรัสเซีย-ยูเครน ประเทศยูเครนก็ไม่ปฏิบัติตามสนธิสัญญาดังกล่าว รวมถึงใน ค.ศ. 2025 ทางประเทศโปแลนด์, ลิทัวเนีย, ลัตเวีย, เอสโตเนีย และฟินแลนด์ ได้ประกาศเจตนาที่จะถอนตัว แม้ว่าอนุสัญญาดังกล่าวจะระบุว่าอนุสัญญาจะต้องมีผลบังคับใช้จนกว่าความขัดแย้งจะสิ้นสุดก็ตาม
โจะเทาเสีย

โจะเทาเสีย มีชื่อในภาษาจีนกลางว่า ฉือโถวเฉิง (#เปลี่ยนทาง "เมืองศิลา") เป็นเมืองป้อมปราการโบราณในนครหนานจิง มณฑลเจียงซู ประเทศจีน เมืองดั้งเดิมเกือบทั้งหมดสูญหายไปแล้ว สิ่งที่หลงเหลืออยู่มีเพียงส่วนต่าง ๆ ของกำแพงเมืองขนาดใหญ่เท่านั้น
ประวัติ.
เมืองดั้งเดิมสร้างในยุครณรัฐ (475-221 ปีก่อนคริสตกาล) โดยชาวรัฐฌ้อ (楚 "ฉู่") เมืองได้รับการขยายในยุคราชวงศ์ฮั่นตะวันออก โดยมีกำแพงที่มีความยาวโดยรอบประมาณ สร้างล้อมเมืองเดิมในยุคของรัฐฌ้อ
ซุนกวน (孫權 "ซุน เฉฺวียน"; ค.ศ. 182-252) ขุนศึกผู้ปกครองรัฐง่อก๊กสั่งให้สร้างเมืองเรียกว่าโจะเทาเสียบนเนินเขาที่มองเห็นแม่น้ำแยงซี ถูกใช้การในฝึกซ้อมรบทางเรือโดยขุนพลจิวยี่ (周瑜 "โจว ยฺหวี"; ค.ศ. 175-210) เมื่อจูกัดเหลียง (諸葛亮 "จูเก่อ เลี่ยง"; ค.ศ. 181-234) อัครมหาเสนาบดีของรัฐจ๊กก๊กมาเยือนพื้นที่นี้ด้วยเหตุผลทางการเมือง ได้กล่าวถึงพื้นที่บริเวณเขาชิงหลิงชาน (清凉山) และโจะเทาเสียว่า "จงชานคดเคี้ยวดุจมังกร โจะเทาเสียหมอบดุจพยัคฆ์"
กำแพงศิลาเป็นสิ่งเดียวที่หลงเหลืออยู่จากเมืองโบราณ เมืองโบราณมีความเกี่ยวพันอย่างมากกับนครหนานจิง ตัวนครหนานจิงเองบางครั้งถูกเรียกว่าเป็น "เมืองศิลา"
สวนสาธารณะ.
สวนสาธารณะนครหนานจิง
หนึ่งในจุดที่มีชื่อเสียงของโจะเทาเสียคือ "กำแพงหน้าผี" กำแพงเมืองเมืองโบราณตั้งแต่ประตูเฉาฉ่าง (草場門 "เฉาฉ่างเหมิน") จนถึงประตูชิงเหลียง (清涼門) ได้รับการเสริมความแข็งแกร่งเพื่อป้องกันการพังทลาย
สูรยะมัชปาหิต

สูรยะมัชปาหิต (กาวี: ꦱꦸꦂꦪꦩꦙꦭꦲꦶꦡ꧀; "สุรฺยมฌลหิถฺ", สันสกฤต: मजपहितस्य सूर्य; "มชปหิตสฺย สูรฺย") เป็นดวงตราที่พบบ่อยในซากปรักหักพังจากสมัยมัชปาหิต โดยทั่วไปมีลักษณะเป็นดวงอาทิตย์แปดแฉก ตรงกลางเป็นรูปวงกลมแสดงรูปเทพเจ้าในศาสนาฮินดู เชื่อว่าอาจนำรูปแบบมาจากแผนภาพแสดงจักรวาลที่รายล้อมดวงอาทิตย์ ส่วนใหญ่ยอมรับว่าตรานี้น่าจะเป็นตราประจำราชวงศ์ของมัชปาหิต เนื่องด้วยความถี่ที่พบตรานี้ตามโบราณสถานสมัยมัชปาหิต
ลักษณะ.
รูปแบบที่พบบ่อยที่สุดของสูรยะมัชปาหิตเป็นรูปแสดงเทพเจ้าฮินดูเก้าองค์ โดยแปดองค์อยู่ในแปดแฉกรอบวงกลมตรงกลางซึ่งมีเทพเจ้าหนึ่งองค์
เทพเจ้าหลักตรงใจกลางคือพระศิวะ รายล้อมด้วยแปดแฉกซึ่งประกอบด้วยเทพเจ้าดังนี้:
เทพอีกแปดองค์ฮยุ่ตามขอบนอกซึ่งเป็นรัศมีของพระอาทิตย์ ได้แก่
จารึกบนฐานพระพุทธรูปวัดหัวเวียง

จารึกครหิ หรือชื่อทางการว่า จารึกบนฐานพระพุทธรูปวัดหัวเวียง เป็นจารึกภาษาเขมรเก่าอักษรกวิที่ค้นพบในอำเภอไชยา จังหวัดสุราษฎร์ธานี ทางตอนใต้ของประเทศไทย กำหนดอายุ พ.ศ. 1726 (ค.ศ. 1183) จารึกความยาวห้าบรรทัดนี้อยู่บนฐานของพระพุทธรูปทองสัมฤทธิ์ปางนาคปรกที่ค้นพบในวัดเวียงในอำเภอไชยา และเก็บรักษาที่วัดหัวเวียง ปัจจุบันพระพุทธรูปองค์นี้เก็บรักษาเป็นสมบัติของพิพิธภัณฑสถานแห่งชาติพระนครในกรุงเทพมหานคร ชื่อของจารึกว่า "ครหิ" ("Grahi") หรือ "Kia-lo-hi" ในบันทึกจีน "จูฟานจื่อ" เชื่อกันว่าเป็นชื่อเก่าของไชยา นครซึ่งในอดีตเป็นส่วนหนึ่งของตามพรลิงค์ และในอดีตเป็นรัฐพรมแดนระหว่างศรีวิชัยกับเขมรในคาบสมุทรมลายู
ชื่ออย่างเป็นทางการบนระเบียนของไทย ได้แก่ สฎ. 9 และ จารึกที่ 25 จารึกที่ฐานพระพุทธรูปจากวัดหัวเวียง
เนื้อความ.
ยอร์ช เซเดส์ ถอดความจารึกไว้ได้ว่า
ซึ่งสามารถแปลได้ใจความเกี่ยวกับการสร้างพระพุทธรูปนี้ว่า สร้างขึ้นในศักราช ๑๑๐๕ ปีกระต่าย (เถาะนักษัตร) โดยพระเจ้า "ศรีมัตไตรโลกยราช เมาลิภูษนวรรมเทวะ" มีพระราชโองการให้มหาเสนาบดี "คลาไน" ผู้รักษาเมือง "ครหิ" อาราธนา "มฺรเตง ศรีญาโน" สร้างพระพุทธรูปนี้ขึ้น
วัดขวาง (จังหวัดพิจิตร)

วัดขวาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัดขวาง อำเภอโพทะเล จังหวัดพิจิตร บริเวณฝั่งขวาของแม่น้ำพิจิตร (แม่น้ำน่านเดิม)
มีเรื่องเล่ากันว่าบริเวณที่ตั้งวัดอันโค้งคุ้งแม่น้ำน่านเดิมซึ่งจะไหลไปบรรจบกับแม่น้ำยมที่บริเวณวัดหิรัญญาราม เมื่อเดินทางใกล้ถึงบริเวณโค้งคุ้งน้ำแห่งนี้ เมื่อมองไปข้างแม่น้ำจะเห็นเป็นวัดสร้างขวางแม่น้ำอยู่ จึงเรียกชื่อวัดแห่งนี้ว่า วัดขวางน้ำ แต่ต่อมาเรียกสั้นลงจึงกลายเป็น "วัดขวาง" วัดขวางตั้งวัดเมื่อ พ.ศ. 2419 ได้รับพระราชทานวิสุงคามสีมาเมื่อวันที่ 27 พฤษภาคม พ.ศ. 2531
จุดเด่นของวัดคือ วิหารรูปจระเข้ สร้างเนื่องจากตำนานพญาชาละวัน จระเข้ยักษ์ ในนิทานเรื่อง "ไกรทอง" วิหารแห่งนี้ตั้งอยู่บนหลังรูปปั้นจระเข้ยักษ์ วัดยังมีพระพุทธรูปเนื้อสัมฤทธิ์และระฆังเก่าใบใหญ่ซึ่งลอยน้ำมาติดอยู่หน้าวัดขวาง ชาวบ้านและหลวงพ่อไข่ เจ้าอาวาสสมัยนั้น จึงได้ทำพิธีอันเชิญพระพุทธรูปเนื้อสัมฤทธิ์และระฆัง ขึ้นมาประดิษฐานไว้ในวัด
Estola operosa

Estola operosa เป็นชนิดของด้วงในวงศ์ Cerambycidae ที่ได้รับการบรรยายโดย Martins และ Galileo ใน ค.ศ. 2007 ถือเป็นแมลงที่เป็นที่รู้จักจากเฟรนช์เกียนา
Estola obscuroides

Estola obscuroidesเป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1942 ถือเป็นแมลงที่เป็นที่รู้จักจากปารากวัย
Estola obscurella

Estola obscurella เป็นชนิดของด้วงในวงศ์ Cerambycidae ที่ได้รับการบรรยายโดย Monné และ Giesbert ใน ค.ศ. 1992 ถือเป็นแมลงที่เป็นที่รู้จักจากบราซิล
เคเบิล

เคเบิล อาจหมายถึง:
บุคคล.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ธรรมาศรัย

ธรรมาศรัย หรือ ธรรมสรยะ (อักษรโรมัน: Dharmasraya หรือ Dharmmāśraya; "ธรรมมาศรย") เป็นราชธานีของอาณาจักรมลายู รัฐพุทธในศตวรรษที่ 11 มีที่ตั้งบนฝั่งลุ่มแม่น้ำบาตังฮารี ปัจจุบันคือสุมาตราตะวันตกกับจัมบี บนเกาะสุมาตรา ประเทศอินโดนีเซีย อาณาจักรดังกล่าวอาจเรียกด้วยชื่อของราชธานี "ธรรมาศรัย", "ภูมิมลายู" (bhūmi Mālayu; "ภูมิมาลยุ") หรือ "สุวรรณภูมิ" ตามที่ปรากฏบนจารึกปาดังโรโจ
การสถาปนา.
หลังการรุกรานโดยราเชนทร โจฬะที่ 1 กษัตริย์แห่งโจฬะจากโจฬมณฑล อำนาจเหนือเกาะสุมาตราและคาบสมุทรมลายูของไศเลนทรได้ลดลง และต่อมาก็เกิดราชวงศ์ใหม่ขึ้นมาแทนที่อำนาจของไศเลนทร ในชื่อราชวงศ์เมาลิ บ้างจึงถือว่าธรรมาศรัยเป็นผู้สืบทอดของศรีวิชัย
จารึกที่เก่าแก่ที่สุดที่ปรากฏนามของกษัตริย์แห่งเมาลิคือจารึกครหิ (ค.ศ. 1183) ที่ค้นพบในอำเภอไชยา (ครหิ) ในตอนใต้ของประเทศไทยบนคาบสมุทรมลายู จารึกดังกล่าวระบุถึงพระราชโองการของกษัตริย์นามว่า "ศรีมัตไตรโลกยราช เมาลิภูษนวรรมเทวะ" ให้ "เสนาบดี" แห่งครหิ สร้างพระพุทธรูปขึ้น
จารึกที่สองที่ปรากฏเกี่ยวกับอาณาจักรเมาลิพบในราวหนึ่งร้อยปีให้หลัง อายุ ค.ศ. 1286 ส่วนจารึกที่ปรากฏชื่อธรรมาศรัยคือจารึกปาดังโรโจซึ่งระบุนามของกษัตริย์ตริภูวนราช เมาลิวรรมเทวะ เช่นกัน จารึกนี้อายุจากศตวรรษที่ 13#เปลี่ยนทาง และค้นพบแถบต้นน้ำบาตังฮารีบนเกาะสุมาตรา
รายนามกษัตริย์.
รายนามมาราชะของธรรมาศรัยที่ปรากฏ ได้แก่
โทรเลขทางการทูต

เคเบิลการทูต  หรือที่เรียกว่า โทรเลขทางการทูต  หรือ เคเบิลสถานทูต  เป็นข้อความที่เป็นความลับซึ่งแลกเปลี่ยนระหว่างคณะผู้แทนทางทูต เช่น สถานทูตหรือสถานกงสุล กับกระทรวงการต่างประเทศของประเทศแม่ เคเบิลการทูตเป็นรูปแบบหนึ่งของ การส่งข่าว (dispatch) การส่งข่าวอื่น ๆ อาจถูกส่งเป็นเอกสารจริงใน ถุงเมล์การทูต (diplomatic bag)
คำว่า "เคเบิล" "cable" มีที่มาจากสมัยที่สื่อกลางสำหรับการสื่อสารดังกล่าวคือโทรเลขที่เดินทางไปตามเคเบิลสื่อสารใต้น้ำระหว่างประเทศ แม้ว่าเมื่อเวลาผ่านไป เคเบิลเหล่านี้ได้พัฒนาไปสู่รูปแบบและเส้นทางอื่น ๆ บ้างแล้ว คำว่า "เคเบิลแกรม" ก็ถูกนำมาใช้บ้างเช่นกัน เนื่องจากเนื้อหาเรื่องนี้มีความสำคัญและละเอียดอ่อน เคเบิลทางการทูตจึงได้รับการปกป้องด้วยมาตรการรักษาความปลอดภัยสูงสุดเพื่อป้องกันการเข้าถึงโดยไม่จำกัดจากสาธารณะหรือการดักฟังโดยไม่ได้รับอนุญาตจากรัฐบาลต่างประเทศ โดยทั่วไปแล้วเคเบิลเหล่านี้จะมีรูปแบบดิจิทัล และมักจะถูกเข้ารหัส โดยมักจะใช้รหัสแพดแบบครั้งเดียว (one time pad) ที่ไม่สามารถถอดรหัสได้โดยใช้ข้อมูลคีย์ที่แจกจ่ายโดยใช้ผู้ส่งสารทางการทูต
โมชันแคปเชอร์

โมชันแคปเชอร์  มักเรียกสั้น ๆ ว่า โมแคป  คือกระบวนการบันทึกการเคลื่อนที่ของวัตถุหรือมนุษย์แบบความละเอียดสูงเข้าสู่ระบบคอมพิวเตอร์ โดยมีการใช้งานในหลากหลายวงการ เช่น วิทยาศาสตร์การทหาร ความบันเทิง กีฬา การแพทย์ รวมถึงใช้ในการตรวจสอบความถูกต้องของระบบคอมพิวเตอร์วิทัศน์ และหุ่นยนต์
ในภาพยนตร์ รายการโทรทัศน์ และวิดีโอเกม โมชันแคปเชอร์ หมายถึงการบันทึกการเคลื่อนไหวของนักแสดงมนุษย์ แล้วนำข้อมูลนั้นไปใช้สร้างตัวละครดิจิทัลในคอมพิวเตอร์แอนิเมชันแบบสองมิติหรือสามมิติ หากรวมถึงการจับใบหน้า นิ้วมือ หรือสีหน้าที่ละเอียดอ่อน เรียกว่า เพอร์ฟอร์แมนซ์แคปเชอร์ (performance capture) ในบางสาขา โมชั่นแคปเชอร์อาจเรียกว่า โมชันแทร็กกิง (motion tracking) แต่ในแวดวงภาพยนตร์และเกม คำนี้มักหมายถึงการจับตำแหน่งวัตถุเพื่อให้ตรงกับภาพเคลื่อนไหวมากกว่า
ในการทำโมชันแคปเจอร์ จะมีการบันทึกการเคลื่อนไหวของนักแสดงหนึ่งคนหรือมากกว่านั้นหลายครั้งต่อวินาที แต่เดิมเทคนิคในช่วงแรกใช้ภาพจากกล้องหลายตัวเพื่อคำนวณตำแหน่งในแบบสามมิติ อย่างไรก็ตาม จุดประสงค์หลักมักไม่ใช่เพื่อบันทึกลักษณะภายนอกของนักแสดง แต่เพื่อเก็บข้อมูลการเคลื่อนไหวเพียงอย่างเดียว จากนั้นจึงนำข้อมูลแอนิเมชันนี้ไปผูกกับโมเดลสามมิติ เพื่อให้โมเดลทำท่าทางเหมือนนักแสดงทุกประการ กระบวนการนี้ต่างจากเทคนิคแบบเก่าอย่าง โรโทสโกปิง (rotoscoping) ซึ่งเป็นการวาดภาพทับบนฟุตเทจของนักแสดงทีละเฟรมเพื่อสร้างแอนิเมชัน
การเคลื่อนไหวของกล้องก็สามารถบันทึกด้วยโมชันแคปเชอร์ได้เช่นกัน โดยกล้องเสมือนในฉากจะสามารถแพน หมุน หรือเลื่อนรอบเวทีตามการควบคุมของผู้ถ่ายทำในขณะเดียวกับที่นักแสดงกำลังแสดง ซึ่งระบบโมชันแคปเชอร์จะบันทึกการเคลื่อนไหวของกล้อง อุปกรณ์ประกอบฉาก และการแสดงของนักแสดงไปพร้อมกัน สิ่งนี้ทำให้ตัวละคร ภาพ และฉากที่สร้างจากคอมพิวเตอร์มีมุมมองสอดคล้องกับภาพวิดีโอจากกล้องจริง ระบบคอมพิวเตอร์จะประมวลผลข้อมูลและแสดงการเคลื่อนไหวของนักแสดง โดยให้ตำแหน่งกล้องที่ต้องการสัมพันธ์กับวัตถุต่าง ๆ ในฉาก การนำข้อมูลการเคลื่อนไหวของกล้องมาสกัดจากฟุตเทจภายหลัง เรียกว่า "แมตช์มูฟวิง" (match moving) หรือ "คาเมราแทร็กกิง" (camera tracking)
การพากย์เสียง

การพากย์เสียง คือศิลปะแห่งการแสดงตัวละครหรือถ่ายทอดข้อมูลให้ผู้ฟังผ่านเสียงของผู้แสดง โดยผู้ที่ทำหน้าที่นี้มักถูกเรียกว่า "นักพากย์เสียง" หรือชื่อเรียกอื่น ๆ ตัวอย่างของงานพากย์เสียง ได้แก่ ตัวละครที่ไม่ปรากฏตัวบนเวทีหรือจอภาพ เช่น ในภาพยนตร์ ภาพยนตร์พากย์ภาษาต่างประเทศ แอนิเมชัน รายการโทรทัศน์ วิดีโอเกม อนิเมะ ภาพยนตร์สารคดี โฆษณา หนังสือเสียง ละครวิทยุ เครื่องเล่นในสวนสนุก ละครเวที การแสดงหุ่น และเกมเสียง
บทบาทของนักพากย์เสียงอาจรวมถึงการร้องเพลง โดยเฉพาะเมื่อต้องพากย์เสียงตัวละครสมมติ อย่างไรก็ตาม บางครั้งก็มีการใช้ผู้แสดงเสียงร้องแยกต่างหากสำหรับตัวละครนั้นๆ นักพากย์บางคนยังอาจมีบทบาทในการแสดงด้วยโมชันแคปเชอร์ควบคู่กันด้วย สำหรับการพากย์เสียงในบริบทที่ไม่ใช่ตัวละครสมมติ มักพบได้ในชีวิตประจำวัน เช่น การประกาศอัตโนมัติในร้านค้า ลิฟต์ ห้องรอ และระบบขนส่งสาธารณะ การพากย์เสียงได้รับการยอมรับว่าเป็นอาชีพด้านการแสดงเฉพาะทางในสหราชอาณาจักร โดยมีจุดเริ่มต้นจากประวัติศาสตร์อันยาวนานของบีบีซีเรดิโอที่ผลิตละครวิทยุมาโดยตลอด
ช่าง กว่าง

ช่าง กว่าง  เป็นหมอดูของรัฐง่อก๊กในยุคสามก๊ก (ค.ศ. 220–280) ของจีน
ประวัติ.
เมื่อ ค.ศ. 272 ปู้ ฉ่าน (步闡) ขุนพลของรัฐง่อก๊กก่อกบฏที่อำเภอซีหลิง (西陵; ปัจจุบันคือเขตซีหลิง นครอี๋ชาง มณฑลหูเป่ย์) ต่อซุนโฮ (孫皓 "ซุน เฮ่า") จักรพรรดิลำดับที่ 4 และลำดับสุดท้ายของรัฐง่อก๊ก แต่กบฏก็ถูกลกข้อง (陸抗 "ลู่ ค่าง") ขุนพลอีกคนของง่อก๊กปราบปรามได้เมื่อ ค.ศ. 273 หลังกบฏปู้ ฉ่านถูกปราบปราม จักรพรรดิซุนโฮทรงยิ่งลำพองพระทัย จึงทรงมีรับสั่งให้ช่าง กว่างทำนายว่าพระองค์จะได้ครอบครองทั้งแผ่นดินหรือไม่ ช่าง กว่างทูลถวายคำทำนายว่า "โชคดี ปี"เกิงจื่อ" (庚子) ฉัตรเขียวจักเข้าลกเอี๋ยง (洛陽 "ลั่วหยาง")" ดังนั้นซุนโฮจึงไม่ทรงปรับปรุงการปกครองของพระองค์ ทรงมีแต่ความปรารถนาที่จะเข้ายึดครองแผ่นดินตอนเหนือซึ่งเป็นของราชวงศ์จิ้นอยู่ตลอด
เมื่อ ค.ศ. 280 ราชวงศ์จิ้นยกทัพบุกและพิชิตง่อก๊กได้สำเร็จและรวมแผ่นดินจีนเป็นหนึ่ง ซุนโฮทรงยอมจำนนต่อทัพราชวงศ์จิ้นแล้วเสด็จไปยังลกเอี๋ยงนครหลวงของราชวงศ์จิ้น ปีนั้นเป็นศักราช"ไท่คาง" (太康) ปีที่ 1 ของราชวงศ์จิ้น ตรงกับปี"เกิงจื่อ"ตามระบบกานจือ (干支) ซึ่งสอดคล้องกับคำทำนายของช่าง กว่าง
ฮง มย็อง-โบ

ฮง มย็อง-โบ (เกิด 12 กุมภาพันธ์ ค.ศ. 1969) เป็นผู้จัดการทีมฟุตบอลและอดีตนักฟุตบอลอาชีพที่เล่นในตำแหน่งสวีปเปอร์ ฮงได้รับการยกย่องว่าเป็นหนึ่งในนักฟุตบอลเอเชียที่ยิ่งใหญ่ที่สุดตลอดกาล เขาเป็นผู้จัดการทีมชาติเกาหลีใต้คนปัจจุบัน
ฮงเป็นสมาชิกและกัปตันทีมชาติเกาหลีใต้ในการแข่งขันฟุตบอลโลก 2002 โดยพวกเขาสามารถคว้าอันดับที่ 4 มาครองได้ และเป็นผู้เล่นชาวเอเชียคนแรกที่ลงเล่นในฟุตบอลโลก 4 สมัยติดต่อกัน เขายังเป็นผู้เล่นชาวเอเชียคนแรกที่ได้รับรางวัล Bronze Ball (อันดับสามในรางวัลผู้เล่นยอดเยี่ยม) ในฟุตบอลโลกอีกด้วย เขาได้รับความสนใจหลังจากแสดงความสามารถอันโดดเด่นในการแข่งขันฟุตบอลโลกและเอเชียนคัพ เขาได้รับคะแนนโหวตให้เป็นนักฟุตบอลยอดเยี่ยมของโลกแห่งปี โดยจบอันดับที่ 21 ในปี ค.ศ. 1996 และอันดับที่ 17 ในปี ค.ศ. 2002
อันดับโลกไอไอเอชเอฟ

อันดับโลกไอไอเอชเอฟ  เป็นการจัดอันดับผลงานของทีมฮอกกี้น้ำแข็งระดับชาติของประเทศสมาชิกสหพันธ์ฮอกกี้น้ำแข็งนานาชาติ (IIHF) โดยอิงตามสูตรการให้คะแนนสำหรับตำแหน่งของแต่ละทีมในทัวร์นาเมนต์ที่ได้รับการรับรองจากสหพันธ์ฮอกกี้น้ำแข็งนานาชาติตลอดสี่ปีที่ผ่านมา การจัดอันดับนี้จะนำมาใช้ในการกำหนดการจัดอันดับและข้อกำหนดการผ่านเข้ารอบสำหรับการแข่งของสหพันธ์ฮอกกี้น้ำแข็งนานาชาติในอนาคต ส่วนผู้นำในการจัดอันดับปัจจุบันคือประเทศแคนาดาทั้งในการแข่งประเภทชายและหญิง
คำอธิบาย.
ระบบดังกล่าวได้รับการอนุมัติที่การประชุมของสหพันธ์ฮอกกี้น้ำแข็งนานาชาติเมื่อเดือนกันยายน ค.ศ. 2003 ตามที่เรอเน ฟาเซล อดีตประธานสหพันธ์ฮอกกี้น้ำแข็งนานาชาติกล่าว ระบบดังกล่าวได้รับการออกแบบมาให้เข้าใจง่าย และ "สะท้อนให้เห็นถึงคุณภาพในระยะยาวของโครงการฮอกกี้ระดับชาติทั้งหมด รวมถึงความมุ่งมั่นที่มีต่อฮอกกี้ระดับนานาชาติ"
เกมสารภาพรักนี้น่ะ เรามาจบมันกันเถอะ

เกมสารภาพรักนี้น่ะ เรามาจบมันกันเถอะ (ญี่ปุ่น: 愛してるゲームを終わらせたい, โรมาจิ: Aishiteru Gēmu O Owara Setai) เป็นซีรีส์เว็บมังงะของญี่ปุ่น เขียนและวาดภาพประกอบโดยยูกิ โดโมโตะ เริ่มเผยแพร่บนแพลตฟอร์มออนไลน์"#เปลี่ยนทาง " ของโชงากูกังเมื่อเดือนธันวาคม พ.ศ. 2564 มีการประกาศสร้างเป็นซีรีส์อนิเมะทางโทรทัศน์แล้ว
สื่อ.
มังงะ.
"เกมสารภาพรักนี้น่ะ เรามาจบมันกันเถอะ"เขียนและวาดภาพประกอบโดยยูกิ โดโมโตะ เริ่มเผยแพร่บนแพลตฟอร์มออนไลน์"#เปลี่ยนทาง "ของโชงากูกัง เมื่อวันที่ 24 ธันวาคม พ.ศ. 2564 สำนักพิมพ์โชงากูกังได้รวบรวมตอนต่าง ๆ ตีพิมพ์เป็นเล่ม("ทังโกบง") โดยเล่มแรกได้วางจำหน่ายเมื่อวันที่ 12 เมษายน พ.ศ. 2565 โดยมังงะลิขสิทธิ์ไทยได้รับการแปลและตีพิมพ์โดยสำนักพิมพ์รักพิมพ์
จำนวนเล่ม.
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายภาษาอังกฤษ
!width=24%|ISBN ภาษาอังกฤษ
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 12 เมษายน พ.ศ. 2565</td><td></td><td>—</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 12 สิงหาคม พ.ศ. 2565</td><td></td><td>6 มิถุนายน พ.ศ. 2568</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 12 ธันวาคม พ.ศ. 2565</td><td></td><td>6 มิถุนายน พ.ศ. 2568</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 12 พฤษภาคม พ.ศ. 2566</td><td></td><td>—</td><td>—</td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 12 ธันวาคม พ.ศ. 2566</td><td></td><td>—</td><td>—</td></tr>
<tr style="text-align: center;"><th scope="row" id="vol6" style="text-align: center; font-weight: normal; background-color: transparent;">6</th></td><td> 10 เมษายน พ.ศ. 2567</td><td></td><td>—</td><td>—</td></tr>
<tr style="text-align: center;"><th scope="row" id="vol7" style="text-align: center; font-weight: normal; background-color: transparent;">7</th></td><td> 18 มิถุนายน พ.ศ. 2568</td><td></td><td>—</td><td>—</td></tr>
</table>
อนิเมะ.
ในเดือนกรกฎาคม พ.ศ. 2567 มีการประกาศว่ามังงะเรื่องนี้ได้รับการดัดแปลงเป็นซีรีส์อนิเมะทางโทรทัศน์
ผลตอบรับ.
ซีรีส์นี้ได้รับการเสนอชื่อเข้าชิงรางวัลมังงะถัดไป ประจำปี พ.ศ. 2565 ในประเภทเว็บมังงะ และอยู่ในอันดับที่ 12 ในประจำปี พ.ศ. 2566 ในประเภทเดียวกัน
ตระกูลรัตนรักษ์

ตระกูลรัตนรักษ์ เป็นครอบครัวธุรกิจไทยเชื้อสายจีน ที่มีการถือหุ้นจำนวนมากในหลายอุตสาหกรรม ก่อตั้งโดย ชวน รัตนรักษ์ ซึ่งอพยพมาประเทศไทยในปี พ.ศ. 2469 ขณะมีอายุได้ 6 ขวบ ชวนก่อตั้ง ธนาคารกรุงศรีอยุธยา, ปูนซีเมนต์นครหลวง และ บจก. กรุงเทพโทรทัศน์และวิทยุ (ช่อง 7 เอชดี) ครอบครัวรัตนรักษ์มีหุ้นจำนวนมากในบริษัทที่มีฐานอยู่ในประเทศไทยหลายแห่ง รวมถึง มีเดีย สตูดิโอ และ แกรนด์ คาแนล แลนด์ 
กฤตย์บุตรของชวน ได้สืบทอดตำแหน่งผู้นำของบริษัทเหล่านี้ และชัชชนบุตรของกฤตย์ ก็เป็นผู้ก่อตั้งต้นสนกรุ๊ป ซึ่งเป็นบริษัทด้านการลงทุนของตระกูล
ยูฟ่าเนชันส์ลีก ฤดูกาล 2024–25 ลีกบี

ยูฟ่าเนชันส์ลีก ฤดูกาล 2024–25 ลีกบี เป็นดิวิชันที่สองของ ฤดูกาล 2024–25 ของ ยูฟ่าเนชันส์ลีก, ฤดูกาลที่สี่ของการแข่งขันฟุตบอลระดับนานาชาติที่เกี่ยวข้องกับทีมชาติทีมชายของ 55 ชาติสมาคมของ ยูฟ่า.
รูปแบบ.
ลีก บี ได้แบ่งออกเป็น 16 ชาติสมาชิกยูฟ่าที่จัดอันดับตั้งแต่ 17–32 ใน ยูฟ่าเนชันส์ลีก ฤดูกาล 2024–25 รายชื่อทีม, แยกออกเป็นสี่กลุ่มที่มีสี่ทีม. แต่ละทีมจะลงเล่นหกนัดนอกเหนือจากกลุ่มของพวกเขา, ใช้เหย้าและเยือน แบบพบกันหมด รูปแบบในเดือนกันยายน, ตุลาคม และเดือนพฤศจิกายน ค.ศ. 2024. ผู้ชนะเลิศของแต่ละกลุ่มจะได้เลื่อนชั้นสู่ ยูฟ่าเนชันส์ลีก ฤดูกาล 2026–27 ลีกเอ, และทีมอันดับที่สี่ของแต่ละกลุ่มจะต้องตกชั้นไปสู่ ยูฟ่าเนชันส์ลีก ฤดูกาล 2026–27 ลีกซี. นอกจากนี้, ทีมอันดับที่สองและอันดับที่สามของแต่ละกลุ่มจะได้ผ่านเข้าสู่ เพลย์ออฟเลื่อนชั้น/ตกชั้น, ซึ่งแข่งขันแบบเหย้าและเยือนใน สองนัด. ทีมอันดับที่สองของลีก บี จะได้เข้าร่วมการแข่งขันเพลย์ออฟเลื่อนชั้นพบกับทีมอันดับสามจาก ลีก เอ, ในขณะที่ทีมอันดับสามของลีก บี จะเข้าร่วมการแข่งขันเพลย์ออฟตกชั้นกับทีมอันดับสองจาก ลีก ซี, ซึ่งทั้งสองรายการจะจัดขึ้นในเดือนมีนาคม 2025. ในรอบเพลย์ออฟ, ทีมจากลีกที่สูงกว่าจะเป็นเจ้าภาพในนัดที่สอง, โดยผู้ชนะของแต่ละทีมจะได้เข้าไปเล่นในลีกที่สูงกว่าสำหรับเนชั่นส์ลีก ฤดูกาลถัดไป, ในขณะที่ทีมที่แพ้จะได้เข้าไปเล่นในลีกที่ต่ำกว่า.
ทีม.
การเปลี่ยนแปลงทีม.
ด้านล่างนี้คือการเปลี่ยนแปลงทีมของลีก บี จาก ฤดูกาล 2022–23:
การจัดทีมวาง.
ในฤดูกาล 2024–25 รายการเข้าถึง, ยูฟ่าจัดอันดับทีมต่างๆ ขึ้นอยู่กับ เนชันส์ลีก ฤดูกาล 2022–23 ตารางคะแนนโดยรวม. โถทีมวางของรอบลีกได้รับการยืนยันเมื่อวันที่ 2 ธันวาคม ค.ศ. 2023, และอ้างอิงตามการจัดอันดับรายการที่เข้าถึง.
การจับสลากสำหรับรอบลีกได้จัดขึ้นที่ ไมซง เด ลา มูตูอาลีเต ใน ปารีส, ประเทศฝรั่งเศส, เมื่อวันที่ 8 กุมภาพันธ์ ค.ศ. 2024, 18:00 CET. แต่ละกลุ่มจะมีหนึ่งทีมจากแต่ละโถ. เนื่องจากมีข้อจำกัดในการเดินทางที่มากเกินไป, จึงมีเพียงทีมเดียวจากอังกฤษ, ไอซ์แลนด์, สาธารณรัฐไอร์แลนด์ หรือเวลส์เท่านั้นที่จะได้จับสลากร่วมกับคาซัคสถาน.
กลุ่ม.
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 9 กุมภาพันธ์ ค.ศ. 2024, ตามวันที่มีผลการจับสลาก.
เวลาต่างๆ คือ CEST , เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).
หมายเหตุ.
<templatestyles src="Reflist/styles.css" />
ชาวบันจาร์

บันจาร์  เป็นกลุ่มชาติพันธุ์ออสโตรนีเซีย มีถิ่นกำเนิดในภูมิภาคบันจาร์โดยเฉพาะในบันจาร์มาร์ซิน บันจาร์บารู อำเภอบันจาร์ และในจังหวัดกาลีมันตันใต้ ประเทศอินโดนีเซีย ปัจจุบันชาวบันจาร์สามารถพบได้ในพื้นที่อื่น ๆ นอกแถบบันจาร์ในประเทศอินโดนีเซีย โดยมีชุมชนนอกอินโดนีเซียในบรูไน สิงคโปร์ และมาเลเซียโดยเฉพาะรัฐเประ เซลาโงร์ เกดะฮ์ และยะโฮร์
ชาวบันจาร์ส่วนใหญ่นับถือศาสนาฮิสลาม กระนั้นโดยทั่วไปแล้วยังคงมีธรรมเนียมปฏิบัติที่มีรากฐานจากคติชนกาฮารีญันของเดิม ซึ่งมีการนำมาปรับเข้ากับศาสนาอิสลามที่รับมาในภายหลัง เช่น ธรรมเนียม "บายุนอานัก" (baayun anak) ที่ดั้งเดิมเป็นธรรมเนียมสู่ขวัญเด็กโดยการใช้บทมนตร์บาลีอัน (Balian) ซึ่งปัจจุบันกลายมาใช้บทจากอัลกุรอานแทน เป็นต้น
ชาวบันจาร์มีธรรมเนียมในการกล่อมทารกนอนโดยการแขวนทารกตั้งตรงดิ่งบนผ้าที่มัดเป็นเชือก เรียกว่าวิธี บาปูกุง (bapukung)
ประวัติศาสตร์.
ในปี ค.ศ. 520 อาณาจักรตันจุงปูรีสถาปนาขึ้นในบริเวณที่ปัจจุบันคือนครตันจุง อำเภอตาบาลง ในศตวรรษที่ 14 เอิมปู จัตมีกา (Empu Jatmika) อพยพจากเกอลิงในอาณาจัแรเกอดีรี มาสถาปนาอาณาจักรนครทีป ริมฝั่งแม่น้ำตาปิน และต่อมาถูกยึดครองโดยอาณาจักรมัชปาหิตโดยราชวงศ์ราชสะ ถือเป็นจุดเริ่มต้นของระบบในวังแบบชวาเป็นครั้งแรกในกาลีมันตันใต้ สมัยนี้ซึ่งศาสนาฮินดูเฟื่องฟูได้มีอิทธิพลอย่างมากต่อกาลีมันตันในเวลาต่อมา นครทีปถูกสืบทอดต่อโดยนครทหะในศตวรรษที่ 15
เจ้าชายสมุทรซึ่งเป็นผู้สืบทอดบัลลังก์ของนครทหะถูกบังคับให้ต้องลี้ภัยเนื่องจากลุงก่อการปฏิวัติ ต่อมาเจ้าชายสมุทรได้รับการต้อนรับจากผู้คนจากเมืองบันดาร์มาซิฮ์ (Bandar Masih; ท่ามลายู) ภายใต้การสนับสนุนของรัฐสุลต่านเดอมักบนเกาะชวา เจ้าชายสมุทรสถาปนาอาณาจักรบันจาร์ขึ้นในปี 1526 โดยมีบันจาร์มาซิฮ์เป็นราชธานี ที่ซึ่งต่อมาได้เปลี่ยนชื่อมาเป็นนครบันจาร์มาร์ซินในปัจจุบัน